Степанищев Михаил Тихонович
Степанищев Михаил Тихонович  - советтик аскер учкучу, эки жолу Советтик Союздун Баатыры (1944, 1945), майор (1944). 1944- жылдан КПСС мүчөсү.
 
 Дыйкан үйбүлөсүнөн. 
 1937-жылдан Кызыл Армияда. 
 Ворошиловград аскер авиация мектебин бүткөн (1938). 
 Улуу Ата Мек. согушта (1941-45) Түштүк, Сталинград, Түштүк-Батыш, 4-Украин жана 3-Белорус фронтторунда салгылашып, учкучтан авиаполктун командиринин орун басарлыгына чейин жеткен. 
 234 согуштук учуш жасаган. Согуштан кийин ААКта кызмат өтөгөн. 
 Ленин ордени, 4 Кызыл Туу, 3-дараж. Богдан Хмельницкий, 1-дараж. Ата Мекендик Согуш, Александр Невский ордендери жана медалдар менен сыйланган. 
 Липецкий облусунун Задонский районундагы Хмелинец кышаарында Степанищевге бюст орнотулган.

Колдонулган адабияттар 
Кыргыз Совет Энциклопедиясы. Башкы редактор Б. О. Орузбаева. -Фрунзе: Кыргыз Совет Энциклопедиясынын башкы редакциясы, 1980. Том 5. Пирс - Токкана. -656 б.

Инсандар